text: 'চালের দাম দ্রুত স্বাভাবিক হয়ে আসবে'
  'চালের দাম দ্রুত স্বাভাবিক হয়ে আসবে'
  ডেইলি সিলেট ডট কম :: প্রকাশিত হয়েছে : জুন ২৯, ২০১৭ | ১২:৩৫ অপরাহ্ন
  নিউজ ডেস্ক:: চালের দাম শিগগিরই স্বাভাবিক হয়ে আসবে বলে আশা প্রকাশ করেছেন আওয়ামী লীগের উপদেষ্টা পরিষদের সদস্য ও বাণিজ্যমন্ত্রী তোফায়েল আহমেদ। তিনি বলেন, ভিয়েতনাম থেকে আড়াই লাখ মেট্রিক টন চাল আমদানি করার কথা রয়েছে। সেই চাল খুব তাড়াতাড়ি চলে আসবে। গতকাল বুধবার সচিবালয়ে সাংবাদিকদের তিনি এসব কথা বলেন।
  তোফায়েল আহমেদ বলেন, বাংলাদেশের একটি গ্রামেও বিএনপি মানুষের পাশে দাঁড়ায়নি। রমজান মাসে ইফতার পার্টি হয়। আমরাও দিয়েছি কিন্তু খালেদা জিয়া প্রতিটি ইফতার পার্টিতে যেভাবে কটাক্ষ করে শেখ হাসিনার নাম নিয়েছেন তা অশোভন, মার্জিত নয়।